stanford-oval/wikipedia huggingface dataset:
จังหวัดกาญจนบุรี
สถานที่ท่องเที่ยว

สะพานข้ามแม่น้ำแคว ตั้งอยู่ในอำเภอเมืองกาญจนบุรี เป็นสะพานข้ามทางรถไฟสายมรณะ
น้ำตกเอราวัณ -  ตั้งอยู่ในเขตอุทยานแห่งชาติเอราวัณ ตำบลท่ากระดาน อำเภอศรีสวัสดิ์ มีความสูงจากระดับน้ำทะเลตั้งแต่ 100 – 400 เมตร แบ่งเป็น 7 ชั้น  เป็นน้ำตกขนาดใหญ่ที่มีชื่อเสียงของจังหวัดกาญจนบุรี ความพิเศษของน้ำตกเอราวัณ คือ น้ำเป็นสีฟ้าใสอมเขียว ห่างจากอำเภอเมืองประมาณ 62 กม.
วัดหินแท่นลำภาชี ตั้งอยู่บ้านหินแท่น ตำบลหนองไผ่ อำเภอด่านมะขามเตี้ย เป็นวัดที่เลื่องชื่ออุโบสถที่สวยที่สุดในจังหวัดกาญจนบุรี ที่มีสมเด็จพระพุฒาจารย์ โต พรหมรังสี องค์ใหญ่ประดิษฐานอยู่หน้าอุโบสถ โดยอุโบสถที่สวยงามแห่งนี้เรียกว่า โบสถ์สำเภาแก้วร้อยล้าน ถูกสร้างขนาบข้างด้วยเรืออนันตนาคราชลักษมีหนึ่งเดียวในประเทศไทย
วัดถ้ำเสือ อยู่ที่ ตำบลม่วงชุม อำเภอท่าม่วง วัดและสถานที่ท่องเที่ยวตั้งอยู่บนยอดเขา สวยงามสะดุดตา เป็นหนึ่งในสถานที่ท่องเที่ยวมหัศจรรย์ในจังหวัดกาญจนบุรี
ด่านเจดีย์สามองค์ ตั้งอยู่ที่ ตำบลหนองลู อำเภอสังขละบุรี เป็นจุดผ่านแดนระหว่างไทยกับพม่า มีตลาดชายแดน เป็นสัญลักษณ์ที่สำคัญของอำเภอสังขละบุรี
วัดทิพย์สุคนธาราม ตั้งอยู่ที่ อำเภอห้วยกระเจา เป็นที่ประดิษฐานของพระพุทธมหาเมตตาประชาไทยไตรโลกนาถคันธารราฐอนุสรณ์ พระพุทธรูปปางขอฝน (ปางคันธารราฐ) สร้างโดยโลหะสำริดมีความสูง 32 เมตร เป็นสัญลักษณ์ที่สำคัญของอำเภอห้วยกระเจา
ดูเพิ่ม

รายชื่อวัดในจังหวัดกาญจนบุรี
รายชื่อโรงเรียนในจังหวัดกาญจนบุรี
รายชื่อห้างสรรพสินค้าในจังหวัดกาญจนบุรี
อสมการ

ในทางคณิตศาสตร์ อสมการ เป็นประพจน์ที่เปรียบเทียบค่าระหว่างจำนวนจริงสองจำนวน
ประพจน์  a<b\!\  มีความหมายว่า a มีค่าน้อยกว่า b หรือไม่ถึง b
ประพจน์  a>b\!\  มีความหมายว่า a มีค่ามากกว่า b หรือเกิน b
ประพจน์  a\leq b\!\  มีความหมายว่า a มีค่าน้อยกว่าหรือเท่ากับ b หรือไม่เกิน
ประพจน์  a\geq b\!\  มีความหมายว่า a มีค่ามากกว่าหรือเท่ากับ b หรือไม่น้อยกว่า
ชะตากรรมที่โลกไม่ลืม

| ชะตากรรมที่โลกไม่ลืม |
| --- | --- |
ใบปิดภาพยนตร์
กำกับ: สตีเว่น สปีลเบิร์ก
บทภาพยนตร์: สตีเว่น ไซเลียน
สร้างจาก: นิยาย ชินด์เลอร์ อาร์ก โดย ทอมัส คนีลลีย์
อำนวยการสร้าง: สตีเว่น สปีลเบิร์ก เจอรัลด์ อาร์. โมเลน บรานโก้ ลัสติก
นักแสดงนำ: เลียม นีสัน เบน คิงสลีย์ เรล์ฟ ไฟนส์ แคโรไลน์ กูดอลล์ โจนาธาน ซากัลล์ เอ็มเบธ เดวิดซ์
กำกับภาพ: จานุสซ์ คามินสกี้
ตัดต่อ: ไมเคิล คาห์น
ดนตรีประกอบ: จอห์น วิลเลียมส์
บริษัทผู้สร้าง: อัมบลิน เอนเตอร์เทนเม้นท์  
ผู้จัดจำหน่าย: ยูนิเวอร์แซลสตูดิโอส์
วันฉาย:   30 กันยายน ค.ศ. 1993 (1993-09-30) (วอชิงตัน ดี.ซี.)    15 ธันวาคม ค.ศ. 1993 (1993-12-15) (สหรัฐ)    10 กุมภาพันธ์ ค.ศ. 1994 (1994-02-10) (ออสเตรเลีย)    18 กุมภาพันธ์ ค.ศ. 1994 (1994-02-18) (สหราชอาณาจักร) 
ความยาว: 197 นาที
ประเทศ: สหรัฐ สหราชอาณาจักร ออสเตรเลีย
ภาษา: อังกฤษ
ทุนสร้าง: 22 ล้านดอลลาร์สหรัฐ
ทำเงิน: 321.2 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
ชะตากรรมที่โลกไม่ลืม (อังกฤษ: Schindler's List) เป็นภาพยนตร์อเมริกันแนวมหากาพย์ ดราม่า อิงประวัติศาสตร์ ที่ออกฉายในปี ค.ศ. 1993 กำกับโดย สตีเว่น สปีลเบิร์ก ดัดแปลงผลงานของ ทอมัส คนีลลีย์ นิยายเรื่อง ชินด์เลอร์ อาร์ก ในปี ค.ศ. 1982 ภาพยนตร์เรื่องนี้เล่าเรื่องของ อ็อสคาร์ ชินด์เลอร์ นักอุตสาหกรรมชาวเยอรมันที่ช่วยชีวิตผู้ลี้ภัยชาวโปแลนด์เชื้อสายยิวกว่าพันคนจากเหตุการณ์ฆ่าล้างเผ่าพันธุ์โดยจ้างพวกเขาให้ทำงานในโรงงานของเขาในช่วงสงครามโลกครั้งที่สอง นำแสดงโดยเลียม นีสัน รับบทชินด์เลอร์ ราล์ฟ ไฟนส์ รับบทเจ้าหน้าที่เอสเอส อามอน เกิท และเบ็น คิงส์ลีย์ รับบทนักบัญชีชาวยิวของชินด์เลอร์ อิทซัค สเติร์น
นักแสดงหลัก

เลียม นีสัน รับบท อ็อสคาร์ ชินด์เลอร์
เบน คิงสลีย์ รับบท อิทแช็ก สแตร์น
เรล์ฟ ไฟนส์ รับบท นายหมวดตรี อาม็อน เกิท
คารอลีน กูดอล รับบท เอมิลี ชินด์เลอร์
โจนาธาน ซาเกิล รับบท โพลเด็ค เฟ็ฟเฟอร์แบร์
เอมเบิร์ธ เดวิดต์ซ รับบท เฮเลน เฮียร์ช
รางวัล > รางวัลออสการ์

รางวัลออสการ์ สาขาภาพยนตร์ยอดเยี่ยม
รางวัลออสการ์ สาขาผู้กำกับภาพยนตร์ยอดเยี่ยม
รางวัลออสการ์ สาขาบทภาพยนตร์ดัดแปลงยอดเยี่ยม
รางวัลออสการ์ สาขาถ่ายภาพยอดเยี่ยม
รางวัลออสการ์ สาขาลำดับภาพยอดเยี่ยม
รางวัลออสการ์ สาขากำกับศิลป์ยอดเยี่ยม
รางวัลออสการ์ สาขาดนตรีประกอบภาพยนตร์ยอดเยี่ยม
รางวัล > รางวัลลูกโลกทองคำ

รางวัลลูกโลกทองคำ สาขาภาพยนตร์ยอดเยี่ยม ประเภทภาพยนตร์ดรามา
ผู้กำกับภาพยนตร์ยอดเยี่ยม
บทภาพยนตร์ยอดเยี่ยม
บูม โอเวอร์เชอร์

| บูม โอเวอร์เชอร์> ข้อมูลทั่วไป |
| --- | --- |
บทบาท: อากาศยานความเร็วเหนือเสียง
ชาติกำเนิด: สหรัฐ
บริษัทผู้ผลิต: บูมเทคโนโลยี
สถานะ: กำลังพัฒนา
ประวัติ
ให้บริการ: ประมาณปี ค.ศ. 2029 – 2030 (แผนการ)
บูม โอเวอร์เชอร์ เป็นแผนการพัฒนาอากาศยานความเร็วเหนือเสียงที่ออกแบบและจะผลิตโดยบูมเทคโนโลยี อากาศยานจะสามารถทำการบินได้ในความสูงสุดที่มัค 1.7 (1,100 นอต; 2,100 กิโลเมตรต่อชั่วโมง; 1,300 ไมล์ต่อชั่วโมง) ด้วยความจุผู้โดยสาร 64–80 คนในพิสัยการบิน 4,250 ไมล์ทะเล (7,870 กิโลเมตร; 4,890 ไมล์) บูมมีแผนที่จะเปิดตัวโอเวอร์เชอร์ในปี 2029 บูมอ้างว่าอากาศยานจะสามารถทำการบินในเส้นทางบินที่เป็นไปได้ 500 เส้นทาง อาจมีตลาดสำหรับเครื่องบินโดยสารความเร็วเหนือเสียงมากถึง 1,000 ลำที่มีค่าโดยสารใกล้เคียงกับชั้นธุรกิจ อากาศยานจะมีปีกแบบเดลตาคล้ายเครื่องบินคองคอร์ด แต่จะสร้างขึ้นด้วยวัสดุผสม หลังจากการออกแบบใหม่ที่เปิดตัวในปี 2022 อากาศยานมีแผนที่จะใช้เครื่องยนต์เทอร์โบแฟนแบบแห้ง (ไม่ใช้แบบสันดาปท้าย) ที่สามารถสร้างแรงผลักดันได้สูงสุด 35,000 lbf (160 kN) จำนวน 4 เครื่อง
ตลาด

บูมระบุว่าอากาศยานจะสามารถทำการบินในเส้นทางบินที่เป็นไปได้ 500 เส้นทางที่ความเร็ว 1.7 มัค โดยเที่ยวบินจากนิวยอร์ก/นวร์กสู่ลอนดอนจะใช้เวลาเดินทางทั้งหมด 3 ชั่วโมง 30 นาที และเที่ยวบินจากนวร์กสู่แฟรงก์เฟิร์ตจะใช้เวลาเดินทางทั้งหมด 4 ชั่วโมง ด้วยพิสัยการบิน 4,500 ไมล์ทะเล (8,300 กิโลเมตร) เที่ยวบินข้ามมหาสมุทรแปซิฟิกจะต้องแวะเติมน้ำมัน เที่ยวบินจากซานฟรานซิสโกสู่โตเกียวจะใช้เวลาเดินทาง 6 ชั่วโมง โดยอาจมีตลาดสำหรับเครื่องบินโดยสารความเร็วเหนือเสียง 1,000 ลำภายในปี 2035 บูมตั้งเป้าราคาสำหรับโอเวอร์เชอร์ไว้ที่ 200 ล้านดอลลาร์สหรัฐ โดยไม่รวมส่วนลด ตัวเลือกและ หรือการตกแต่งภายในในปี 2016 และยังอ้างว่าต้นทุนการดำเนินงานต่อไมล์ที่นั่งว่างจะต่ำกว่าอากาศยานลำตัวกว้างที่บินด้วยความเร็วต่ำกว่าเสียง โรงงาน เดอะบูมแฟคทอรี จะมีขนาดที่สามารถประกอบเครื่องบินได้ถึง 100 ลำต่อปี สำหรับตลาดที่มีศักยภาพในการผลิตเครื่องบินจำนวน 1,000 ถึง 2,000 ลำใน 10 ปี
บูมมีเป้าค่าโดยสารเที่ยวบินไป-กลับจากนิวยอร์กไปลอนดอนที่ 5,000 ดอลลาร์สหรัฐฯ ในขณะที่ค่าโดยสารบนคองคอร์ดในเที่ยวบินเดียวกันจะมีราคา 20,000 ดอลลาร์สหรัฐฯ (ปรับตามอัตราเงินเฟ้อ) ซึ่งนับเป็นเส้นทางเดียวที่ทำกำไรได้ของอากาศยานรุ่นดังกล่าว การใช้เชื้อเพลิงแบบเดียวกันทำให้มีค่าโดยสารใกล้เคียงกับอากาศยานความเร็วต่ำกว่าเสียงในที่นั่งชั้นธุรกิจ สำหรับเส้นทางระยะไกล เช่น ซานฟรานซิสโก–โตเกียว และลอสแองเจลิส–ซิดนีย์ อาจมีการเสนอที่นั่งชั้นหนึ่งแบบปรับเอนราบได้ 30 ที่นั่ง ควบคู่ไปกับที่นั่งชั้นธุรกิจอีก 15 ที่นั่ง
ในเดือนมีนาคม ค.ศ. 2016 ริชาร์ด แบรนสันได้ยืนยันว่าเวอร์จินกรุ๊ปมีสิทธิเลือกซื้อโอเวอร์เชอร์จำนวน 10 ลำ และเดอะสเปซชิพคอมปานี บริษัทในเครือของเวอร์จินกาแลกติก จะให้ความช่วยเหลือในการผลิตและทดสอบอากาศยาน อย่างไรก็ตามในปี 2023 เวอร์จินกรุ๊ปได้ประกาศว่าสิทธิการซื้อของตนได้หมดอายุแล้ว ต่อมาผู้ให้บริการที่ไม่ได้ระบุชื่อสัญชาติยุโรปถือสิทธิ์ในการซื้อเครื่องบินอีก 15 ลำ โดยทั้งสองข้อตกลงมีมูลค่ารวม 5 พันล้านดอลลาร์ ในงานปารีสแอร์โชว์ประจำปี 2017 มีการเพิ่มคำสั่งซื้อ 51 รายการ ทำให้มีคำสั่งซื้อค้างอยู่ 76 รายการพร้อมมีเงินมัดจำจำนวนมาก ในเดือนธันวาคม ค.ศ. 2017 เจแปนแอร์ไลน์ได้ยืนยันการสั่งซื้อโอเวอร์เชอร์ล่วงหน้าสูงสุด 20 ลำจากจำนวนที่สั่งซื้อทั้งหมด 76 ลำ จากสายการบินห้าแห่ง เบลค ชอลล์ ซีอีโอของบูมคาดว่าอากาศยานความเร็วเหนือเสียง 2,000 ลำจะเชื่อมต่อเมือง 500 เมืองเข้าด้วยกัน และตั๋วเที่ยวเดียวระหว่างลอนดอนและนิวยอร์กจะมีราคาอยู่ที่ประมาณ 2,000 ปอนด์ ซึ่งเทียบเท่ากับราคาที่นั่งชั้นธุรกิจที่บินด้วยอากาศยานความเร็วต่ำกว่าเสียงที่มีอยู่ในปัจจุบัน
เมื่อวันที่ 3 มิถุนายน ค.ศ. 2021 ยูไนเต็ดแอร์ไลน์ได้ลงนามข้อตกลงในการซื้อโอเวอร์เชอร์จำนวน 15 ลำ พร้อมตัวเลือกเพิ่มเติมอีก 35 รายการ โดยคาดว่าจะเริ่มให้บริการเที่ยวบินโดยสารได้ภายในปี 2029 และในวันที่ 16 สิงหาคม ค.ศ. 2022 อเมริกันแอร์ไลน์ได้ประกาศข้อตกลงในการซื้อโอเวอร์เชอร์จำนวน 20 ลำ พร้อมตัวเลือกเพิ่มเติมอีก 40 รายการ
ตลาด > ยอดสั่งซื้อ

| วันที่ | ลูกค้า | คำสั่งซื้อ | ตัวเลือก | หมายเหตุ |
| --- | --- | --- | --- | --- |
| 23 มีนาคม ค.ศ. 2016 | เวอร์จินกรุ๊ป | – | 10 |  |
| 10 กรกฎาคม ค.ศ. 2023 | เวอร์จินกรุ๊ป | – | - 10 |  |
| 5 ธันวาคม ค.ศ. 2017 | เจแปนแอร์ไลน์ | – | 20 |  |
| มิถุนายน ค.ศ. 2017 | ไม่เปิดเผย | – | 51 |  |
| 3 มิถุนายน ค.ศ. 2021 | ยูไนเต็ดแอร์ไลน์ | 15 | 35 |  |
| 16 สิงหาคม ค.ศ. 2022 | อเมริกันแอร์ไลน์ | 20 | 40 |  |
| รวม | รวม | 35 | 146 |  |
ข้อมูลจำเพาะ

ข้อมูลจาก บูมเทคโนโลยี
ลักษณะทั่วไป
ความจุ: 64 ถึง 80 คน
ความยาว: 201 ft (61 m)
ระยะระหว่างปลายปีกสองข้าง: 60 ft (18 m)
น้ำหนักบินขึ้นสูงสุด: 170,000 lb (77,111 kg)
Powerplant: 4 × เครื่องยนต์เทอร์โบแฟนบูม ซิมโฟนีแบบบายพาสขนาดกลาง , 35,000 lbf (160 kN) thrust each
สมรรถนะ
ความเร็วสูงสุด: 975 kn (1,122 mph, 1,805 km/h)
ความเร็วสูงสุด: Mach 1.7
พิสัย: 4,250 nmi (4,890 mi, 7,870 km)
ระบะทางวิ่งในการขึ้นบิน/ลงจอด: 10,000 ฟุต (3,048 เมตร)
เครื่องบินที่คล้ายกัน

คองคอร์ด
โบอิง 2707
แหล่งข้อมูลอื่น

เว็บไซต์ทางการ
| ด ค กอากาศยานและเครื่องยนต์อากาศยานของบูมเทคโนโลยี |
| --- | --- |
อากาศยาน:  โอเวอร์เชอร์  เอกซ์บี-1 
เครื่องยนต์อากาศยาน:  ซิมโฟนี
ภาษากลาง

ค.ศ. 1839 – ป้ายสามภาษา จีน–มลายู–อังกฤษ – ภาษามลายูเป็นภาษากลางทั่วช่องแคบมะละกา รวมไปถึงชายฝั่งคาบสมุทรมลายู (ในประเทศมาเลเซีย) และชายฝั่งตะวันออกของเกาะสุมาตรา (ในประเทศอินโดนีเซีย) และถูกตั้งเป็นภาษาพื้นเมืองในชายฝั่งตะวันตกของรัฐซาราวักกับจังหวัดกาลีมันตันตะวันตกในเกาะบอร์เนียว
ภาษากลาง (อิตาลี: lingua franca) เป็นภาษาที่ใช้เป็นระบบให้บุคคลที่มิได้พูดภาษาแม่ภาษาเดียวกันสามารถสื่อสารกันได้ โดยเฉพาะอย่างยิ่งเมื่อเป็นภาษาที่สาม ซึ่งมิใช่ภาษาแม่ของทั้งสองฝ่าย ภาษากลางกำเนิดขึ้นทั่วโลกตลอดประวัติศาสตร์ของมนุษย์ บางครั้งด้วยเหตุผลเชิงพาณิชย์ (ที่เรียกว่า "ภาษาการค้า") แต่ยังเพื่อความสะดวกทางการทูตและการปกครอง และเป็นวิธีแลกเปลี่ยนสารสนเทศระหว่างนักวิทยาศาสตร์และนักวิชาการสาขาอื่นที่ถือคนละสัญชาติ
ชาวอารยัน

บทความนี้เกี่ยวกับเชื้อชาติในเอเชีย สำหรับอุดมคติของนาซีเยอรมนี ดูที่ ชนชาติปกครอง
ชาวอารยัน  เป็นชนเผ่าที่มีถิ่นกำเนิดในบริเวณเทือกเขาคอเคซัส ปัจจุบันอยู่บริเวณประเทศจอร์เจีย และได้อพยพออกเป็นสามกลุ่มโดยกลุ่มหนึ่งก็ได้กระจายตัวไปอยู่ในแถวประเทศอินเดียลุ่มแม่น้ำสินธุกลุ่มนี้เรียกว่ากลุ่ม"อินโดอารยัน" อีกกลุ่มหนึ่งกระจายตัวไปทางเปอร์เซียแถวทะเลสาบแคสเปียนกลุ่มนี้เรียกว่า"อินโดอิเรเนียน" และอีกกลุ่มหนึ่งกระจายตัวไปแถวยุโรปแถบกรีซและอิตาลีกลุ่มนี้เรียกว่า"อินโดยูโรเปี้ยน"
ชาวอารยันคาดว่าได้รับอิทธิพลทางวัฒนธรรมหลายอย่างจากอารยธรรมเมโสโปเตเมีย ชาวอินโดอารยันเป็นผู้วางรากฐานระบบวรรณะในประเทศอินเดียเพื่อปกครองชาวดราวิเดียนที่อาศัยในลุ่มบริเวณแม่น้ำสินธุ สันนิษฐานว่าระบบวรรณะรับอิทธิพลมาจากประมวลกฎหมายฮัมมูราบี ที่แบ่งชนชั้นออกเป็นสามชนชั้น คือ ปกครอง ทั่วไป และทาส
29 มกราคม

วันที่ 29 มกราคม เป็นวันที่ 29 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 336 วันในปีนั้น (337 วันในปีอธิกสุรทิน)
เหตุการณ์

พ.ศ. 2363 (ค.ศ. 1820) - พระเจ้าจอร์จที่ 4 แห่งสหราชอาณาจักร เสด็จขึ้นครองราชย์
พ.ศ. 2428 (ค.ศ. 1886) - คาร์ล เบ็นทซ์ ได้รับสิทธิบัตรรถยนต์ขับเคลื่อนด้วยน้ำมัน
พ.ศ. 2449 (ค.ศ. 1906) - สมเด็จพระเจ้าเฟรเดอริกที่ 8 แห่งเดนมาร์ก เสด็จขึ้นครองราชย์
พ.ศ. 2532 (ค.ศ. 1989) - ตำนานผีจ้างหนังที่ป่าคำชะโนด
พ.ศ. 2546 (ค.ศ. 2003) - เหตุจลาจลในพนมเปญ พ.ศ. 2546: เกิดข่าวลือในประเทศกัมพูชาว่า สุวนันท์ คงยิ่ง นักแสดงหญิงชาวไทยขวัญใจชาวกัมพูชา ได้กล่าวว่านครวัดเป็นของไทย เป็นเหตุให้ชาวกัมพูชาโกรธแค้นและก่อการจลาจลในกรุงพนมเปญ โดยได้บุกเผาสถานทูตไทยและอาคารพาณิชย์ที่คนไทยเป็นเจ้าของ ทางด้านรัฐบาลไทยในขณะนั้นได้แก้ปัญหาโดยส่งเครื่องบินลำเลียงซี-130 ไปรับคนไทยกว่า 500 คนกลับประเทศ ทำการปิดด่านชายแดน ลดระดับความสัมพันธ์ทางการทูต และเรียกร้องให้ทางการกัมพูชาชี้แจงเหตุการณ์ที่เกิดขึ้น พร้อมทั้งชดใช้ค่าเสียหาย
พ.ศ. 2551 - มีพระบรมราชโองการ โปรดเกล้าฯ ให้สมัคร สุนทรเวช ดำรงตำแหน่งนายกรัฐมนตรี
วันเกิด

พ.ศ. 2385 (ค.ศ. 1843) - วิลเลียม แมกคินลีย์ ประธานาธิบดีคนที่ 25 แห่งสหรัฐอเมริกา (ถึงแก่กรรม 14 กันยายน พ.ศ. 2444)
พ.ศ. 2495 (ค.ศ. 1952) - ลิซา เอเมอรี นักแสดงละครเวทีภาพยนตร์และโทรทัศน์ชาวอเมริกัน
พ.ศ. 2496 (ค.ศ. 1953) - เติ้ง ลี่จวิน นักร้องชาวไต้หวัน (ถึงแก่กรรม 8 พฤษภาคม พ.ศ. 2538)
พ.ศ. 2497 (ค.ศ. 1954) - โอปราห์ วินฟรีย์ พิธีกรรายการทอล์กโชว์ชาวอเมริกัน
พ.ศ. 2497 (ค.ศ. 1954) - โกวิท วัฒนกุล นักแสดงชาวไทย
พ.ศ. 2503 (ค.ศ. 1960)
พิสิษฐ์ ฐิติธนพันธ์ โปรดิวเซอร์เพลงลูกทุ่งชาวไทย
เกร็ก ลูกานิส นักว่ายน้ำชาวอเมริกัน
พ.ศ. 2509 (ค.ศ. 1966) - โรมารีอู นักฟุตบอลชาวบราซิล
พ.ศ. 2510 (ค.ศ. 1967) - อิวาน คลาสนิซ นักฟุตบอลชาวโครเอเชีย
พ.ศ. 2512 (ค.ศ. 1969)
โมโตฮิโระ ยามางูชิ อดีตนักฟุตบอลชาวญี่ปุ่น
เหอ หรูหยฺวิน นักแสดงหญิงชาวไต้หวัน
พ.ศ. 2513 (ค.ศ. 1970) - เฮเทอร์ แกรห์ม นักแสดงชาวอเมริกัน
พ.ศ. 2514 (ค.ศ. 1971) - ปราบ ยุทธพิชัย นักแสดง/พิธีกรชาวไทย
พ.ศ. 2517 (ค.ศ. 1974) - บ่าววี นักร้องชาวไทย
พ.ศ. 2523 (ค.ศ. 1980) - อิวาน คลาสนิซ นักเตะชาวโครเอเชีย
พ.ศ. 2524 (ค.ศ. 1981)
สุนิสา เจทท์ นักแสดง นางแบบ และพิธีกรหญิงชาวไทย
อเลกซ์ อูบาโก นักดนตรีชาวสเปน
พ.ศ. 2525 (ค.ศ. 1982) - แอดัม แลมเบิร์ต นักร้อง นักแต่งเพลงและนักแสดงชาวอเมริกัน
พ.ศ. 2528 (ค.ศ. 1985) - มาร์ก กาซอล นักบาสเกตบอลชาวสเปน
พ.ศ. 2529 (ค.ศ. 1986) - มาร์ก โฮเวิร์ด นักฟุตบอลชาวอังกฤษ
พ.ศ. 2530 (ค.ศ. 1987)
เปดรู ฌูนีโยร์ นักฟุตบอลชาวบราซิล
แมตทิว วิลสัน นักขับรถแรลลีชาวอังกฤษ
พ.ศ. 2531 (ค.ศ. 1988) - โจซิป อีลีชิช นักฟุตบอลอาชีพชาวสโลวีเนีย
พ.ศ. 2533 (ค.ศ. 1990)
จรินทร์พร จุนเกียรติ นักแสดงหญิงชาวไทย
ไดซึเกะ ซูซูกิ นักฟุตบอลชาวญี่ปุ่น
พ.ศ. 2541 (ค.ศ. 1998) - มิอง มูไกจิ ไอดอลญี่ปุ่น
พ.ศ. 2544 (ค.ศ. 2001)
พลอย ศรนรินทร์ นักแสดงชาวไทย
อี แด-ฮวี นักร้อง, นักแต่งเพลง และพรีเซนเตอร์ชาวเกาหลีใต้
วันถึงแก่กรรม

พ.ศ. 2363 (ค.ศ. 1820) - พระเจ้าจอร์จที่ 3 แห่งสหราชอาณาจักร (พระราชสมภพ 4 มิถุนายน พ.ศ. 2281)
พ.ศ. 2449 (ค.ศ. 1906) - พระเจ้าคริสเตียนที่ 9 แห่งเดนมาร์ก (พระราชสมภพ 8 เมษายน พ.ศ. 2361)
พ.ศ. 2479 (ค.ศ. 1936) - กรมขุนอู่ทองเขตขัตติยนารี (ประสูติ 4 ธันวาคม พ.ศ. 2429)
พ.ศ. 2505 (ค.ศ. 1962) - ฟริทซ์ ไครซ์เลอร์ นักไวโอลินชาวออสเตรีย (เกิด 2 กุมภาพันธ์ พ.ศ. 2418)
พ.ศ. 2512 (ค.ศ. 1969) - เจ้าจอมมารดาอ่อน ในรัชกาลที่ 5 เจ้าจอมมารดาในพระบาทสมเด็จพระจุลจอมเกล้าเจ้าอยู่หัว (เกิด 19 กุมภาพันธ์ พ.ศ. 2411)
พ.ศ. 2525 (ค.ศ. 1982) - บุญผ่อง สิริเวชชะพันธ์ ผู้มีส่วนช่วยเหลือเชลยสัมพันธมิตรในช่วงสงครามโลกครั้งที่สอง (เกิด 21 เมษายน พ.ศ. 2449)
พ.ศ. 2534 (ค.ศ. 1991) - ยะซุชิ อิโนะอุเอะ นักประวัติศาสตร์ชาวญี่ปุ่น (เกิด 6 พฤษภาคม พ.ศ. 2450)
พ.ศ. 2548 (ค.ศ. 2005) - หนู คลองเตย นักแสดงตลกชื่อดัง (เกิด 3 กุมภาพันธ์ พ.ศ. 2506)
พ.ศ. 2550 (ค.ศ. 2007) - เดีย อับดุล เซาะห์ระ คะดิม ผู้นำขบวนการหัวรุนแรงชาวอิรัก (เกิด พ.ศ. 2513)
พ.ศ. 2551 (ค.ศ. 2008) - มาร์กาเรต ทรูแมน นักประพันธ์หญิงชาวอเมริกัน (เกิด 17 กุมภาพันธ์ พ.ศ. 2467)
พ.ศ. 2553 (ค.ศ. 2010) - หม่อมหลวงเนื่อง นิลรัตน์ อดีตข้าหลวงในวังสวนสุนันทาและนักประพันธ์หญิง (เกิด 11 ตุลาคม พ.ศ. 2456)
วันสำคัญและวันหยุดเทศกาล

พ.ศ. 2511 - วันตรุษจีน
พ.ศ. 2530 - วันตรุษจีน
พ.ศ. 2549 - วันตรุษจีน
พ.ศ. 2568 - วันตรุษจีน
แหล่งข้อมูลอื่น

BBC: On This Day
The New York Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
องอาจ สิงห์ลำพอง

| ผู้ช่วยศาสตราจารย์ องอาจ สิงห์ลำพอง |
| --- | --- |
เกิด: 19 มกราคม พ.ศ. 2515 (53 ปี) นครหลวงกรุงเทพธนบุรี, ประเทศไทย
อาชีพ: ผู้กำกับภาพยนตร์
ผู้ช่วยศาสตราจารย์ องอาจ สิงห์ลำพอง (เกิด 19 มกราคม พ.ศ. 2515) เป็นผู้กำกับภาพยนตร์ชาวไทย เคยดำรงตำแหน่งกรรมการผู้อำนวยการใหญ่ของสถานีโทรทัศน์ช่อง 8 ตั้งแต่เปิดสถานีในระบบโทรทัศน์ผ่านดาวเทียมเมื่อเดือนธันวาคม พ.ศ. 2553 จนกระทั่งลาออกเมื่อวันที่ 30 กันยายน พ.ศ. 2562 ต่อมาดำรงตำแหน่งกรรมการผู้จัดการ บริษัท เจเคเอ็น เบสท์ ไลฟ์ จำกัด และผู้อำนวยการสถานีโทรทัศน์เจเคเอ็น 18 ตั้งแต่วันที่ 1 ตุลาคม พ.ศ. 2564 จนกระทั่งกลุ่มท็อปนิวส์เข้ามาผลิตรายการส่วนใหญ่ให้สถานี เขาจึงลาออกเมื่อวันที่ 31 ธันวาคม พ.ศ. 2566
กำกับ​การแสดง​

ฝันติดไฟ หัวใจติดดิน (2540)
แตก 4 รักโลภ โกรธ เลว (2542)
ชู้ (2547)
ดอกซ่อนชู้ (2558)
เงาเสน่หา (2560)
แหล่งข้อมูลอื่น

องอาจ สิงห์ลำพอง ที่อินเทอร์เน็ตมูวีเดตาเบส
ประวัติองอาจ สิงห์ลำพอง เก็บถาวร 2011-07-28 ที่ เวย์แบ็กแมชชีน
ผักกาดขาว

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 68 กิโลจูล (16 กิโลแคลอรี)

คาร์โบไฮเดรต: 3.2 g
ใยอาหาร: 1.2 g
 

ไขมัน: 0.2 g
 

โปรตีน: 1.2 g
 

วิตามิน
วิตามินซี: (33%) 27 มก.
 

แร่ธาตุ
แคลเซียม: (8%) 77 มก.
เหล็ก: (2%) 0.31 มก.
แมกนีเซียม: (4%) 13 มก.
โซเดียม: (1%) 9 มก.
 
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
ผักกาดขาว (Brassica rapa subsp. pekinensis) เป็นที่รู้จักว่า  เป็นผักกาดชนิดหนึ่งของ ผักกาดจีน ถิ่นกำเนิดใกล้กับปักกิ่ง และบริโภคกันอย่างแพร่หลายในอาหารเอเชียตะวันออก  แต่ส่วนใหญ่ในโลกก็ ผักกาดชนิดนี้ก็เข้าใจว่า "ผักกาดจีน"  ผักกาดจีนจะมีสีจางกว่าผักกาดจีนชนิดอื่น ๆ อย่างเช่น ผักกาดกวางตุ้ง ซึ่งก็ถูกเรียกว่าผักกาดจีนเช่นเดียวกัน ในสหราชอาณาจักร ผักชนิดนี้รู้จักกันในชื่อ "Chinese Leaf" ในนิวซีแลนด์รู้จักกันในชื่อ"Wong Bok" หรือ"Won bok" ในออสเตรเลียและฟิลิปปินส์รู้จักกันในชื่อ"wombok"
ชื่อ "nappa" มาจากภาษาพูดและภาษาถิ่นในภาษาญี่ปุ่น ซึ่ง ญี่ปุ่น: 菜っ葉; โรมาจิ: nappa มักจะใช้เรียกใบของผักต่าง ๆ โดยเฉพาะใบผักที่ใช้ทำอาหาร ชื่อในภาษาญี่ปุ่นที่เอาไว้เจาะจงผักกาดประเภทนี้ว่า ญี่ปุ่น: 白菜; โรมาจิ: hakusai, lit. "ผักกาดขาว" โดยเป็นคำอ่านออกเสียงแบบจีน ในภาษาญี่ปุ่น
ผักกาดขาวถูกบริโภคอย่างแพร่หลายในจีน ญี่ปุ่น และเกาหลี และที่ได้รับความนิยมอย่างยิ่งในจังหวัดกังวอน ทางตอนเหนือของเกาหลีใต้ ผัดกาดขาวถูกใช้เป็นสัญลักษณ์แทนความเจริญรุ่งเรืองในจีน และในภาพลักษณ์นี้เองจึงมักพบเห็นรูปจำลองที่ทำจากแก้วและกระเบื้องเคลือบ รูปสลักผักกาดที่มีชื่อเสียง Jadeite Cabbage ที่จัดแสดงในพิพิธภัณฑ์พระราชวังแห่งชาติไต้หวัน ก็เป็นรูปสลักของผักกาดขาวด้วยเช่นเดียวกัน  เนื่องจากมีผู้อพยพจากไต้หวันนี้เอง จึงสามารถพบเห็นรูปสลักผักกาดได้ในหลายเมืองของ อเมริกาเหนือ ยุโรปและออสเตรเลีย
ในอาหารเกาหลี ผักกาดถูกใช้เป็นส่วนผสมหลักของ baechu kimchi ที่เป็นชนิดของกิมจิ ทั่วไป แต่ก็ยังกินสด ๆ โดยเอาไปห่อเนื้อหมูหรือหอยนางรม แล้วจิ้มกับโกชูจัง  แต่คนทั่วไปก็มักใส่ใบที่แก่กว่าในซุป ด้วยรสชาติที่เป็นเอกลักษณ์เมื่อเทียบกับผักกาดชนิดอื่น ๆ เช่น บ๊อกชอย หรือ กะหล่ำ และผักกาดขาวยังสามารถเอาไปผัดน้ำมันกับส่วนผสมอื่น ๆ เช่นเต้าหู้  เห็ด หรือซูกินี ผักกาดขาวยังเป็นส่วนผสมพื้นฐานในการกินอาหารหม้อไฟอีกด้วย
การดูแลรักษาผักกาดขาวเป็นขั้นตอนสำคัญที่ช่วยให้การปลูกประสบความสำเร็จและได้ผลผลิตที่มีคุณภาพสูง รวมถึงการป้องกันโรคและศัตรูพืชที่อาจเกิดขึ้น ปัญหาต่าง ๆ สามารถลดได้ด้วยการใส่ใจในรายละเอียด เช่น การรดน้ำที่เหมาะสม การใส่ปุ๋ยในช่วงเวลาที่ถูกต้อง การกำจัดวัชพืช และการควบคุมศัตรูพืชและโรคให้ได้ผลดีที่สุด นอกจากนี้การตรวจสอบดินและความชื้นในแปลงปลูกก็เป็นสิ่งสำคัญในการสนับสนุนการเจริญเติบโตของผักกาดขาวอย่างเต็มที่ การเก็บเกี่ยวในเวลาที่เหมาะสมก็ช่วยให้ได้ผักกาดขาวที่สดและมีคุณภาพสูง
ดูเพิ่ม

Witlof
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Brassica rapa subsp. pekinensis
| การแยกแยะหน่วยอนุกรมวิธาน |
| --- | --- |
Brassica rapa subsp. pekinensis:  Wikidata: Q13360268  Wikispecies: Brassica rapa subsp. pekinensis  BioLib: 39224  GBIF: 3042735  GRIN: 319636  IPNI: 953222-1  NCBI: 51351  NZOR: 6c711304-97f3-417e-b4c7-fb5426b4e5c0  POWO: urn:lsid:ipni.org:names:953222-1  uBio: 610921 
Sinapis pekinensis:  Wikidata: Q50863368  GBIF: 3042739  GRIN: 33979  IPNI: 289052-1  NZOR: 0264a9f7-de68-4ad9-a4c7-077ad524bafc  POWO: urn:lsid:ipni.org:names:289052-1  Tropicos: 4102965 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  เช็กเกีย
ดาว้องก์

ดาว้องก์ สาขาสยามสแควร์
ดาว้องก์ (Da’vance) คือสถาบันกวดวิชาในประเทศไทย สอนวิชาภาษาไทยและสังคมศึกษา สำนักงานใหญ่ (สาขาเยาวราช) ตั้งอยู่เลขที่ 28 - 34 ถนนลำพูนไชย แขวงตลาดน้อย เขตสัมพันธวงศ์ กรุงเทพมหานคร ก่อตั้งโดย ปิง เจริญศิริวัฒน์
ประวัติ

ดาว้องก์ก่อตั้งโดย ปิง เจริญศิริวัฒน์ หรือ "อาจารย์ปิง" โดยเริ่มสอนหนังสือรุ่นแรกจากโต๊ะปิงปอง รุ่นแรกที่สอนสอนทั้งภาษาไทย สังคมศึกษา ภาษาอังกฤษ และคณิตศาสตร์ ต่อมาจึงสอนแค่เพียงภาษาไทยกับสังคมศึกษา เพราะผู้ก่อตั้งเห็นว่าเป็นวิชาที่มีคนสอนและเอาใจใส่น้อย
ด้วยความนิยมจากนักเรียน ทำให้อาจารย์ต้องขยายมาเปิดเป็นห้องเล็ก ๆ ขนาด 25–30 คน ต่อมาขยายเป็นห้องละ 70–80 คน และเป็นห้องละ 100 คนตามลำดับ แต่ก็ยังไม่เพียงพอกับความต้องการของนักเรียนที่มาสมัครเรียน จึงเกิดห้องถ่ายทอดซึ่งส่งตรงจากห้องสด แต่ก็ยังไม่เพียงพอกับความต้องการของนักเรียน และเพื่อแก้ปัญหาที่ผู้ปกครองขอร้องกันมาเป็นจำนวนมากว่าลูกหลานของตนยังไม่มีที่เรียน ดาว้องก์จึงขยายจากฝั่งเดียวมาเป็นสองฝั่งและกระจายสาขาออกไป
ชื่อและสัญลักษณ์

ชื่อดาว้องก์ มาจากภาษาฝรั่งเศส d’avance ก้าวหน้า และเพื่อให้สามารถอ่านได้ง่ายจึงเปลี่ยนเป็น Da’vance
สัญลักษณ์ดาว้องก์ คืออิฐ 9 ก้อนที่มีก้อนหนึ่งเอียงอยู่ หมายถึงการก่อสร้างความรู้ให้ก้าวหน้า (ก้อนอิฐจึงมี 9 ก้อน) 8 ก้อนที่ตั้งตรงคือความรู้ที่อาจารย์ปิงสอนแก่นักเรียน ส่วนก้อนที่เอียง คือการรู้จักพลิกแพลงของนักเรียน ซึ่งถ้านักเรียนรู้จักพลิกแพลงความรู้ที่อาจารย์ให้มาทั้งหมด อิฐ 9 ก้อนจะตั้งตรง ไม่ล้มครืน นั้นคือการรู้จักคิดพลิกแพลงจะทำให้นักเรียนก้าวหน้านั่นเอง
ทั้งนี้ ครูลิลลี่ ก็ได้เคยเป็นศิษย์เก่า ดาว้องก์ (Da’vance) รุ่นก่อตั้งอีกด้วย
คอร์สการเรียนที่เปิดสอน

ม.4 SEM 1
ม.4 SEM 2
ม.5 SEM 1
ม.5 SEM 2
ประวัติศาสตร์
คอร์สสรุปเนื้อหา ม.4-ม.6 (Intensive)
คอร์สตะลุยโจทย์ (Turbo)
คอร์ส Thai Go Gat
สาขาของดาว้องก์

ปัจจุบัน (พ.ศ. 2564) ดาว้องก์มีทั้งหมด 34 สาขาได้แก่
| --- | --- |
 สาขาเยาวราช (สำนักงานใหญ่)  สาขาศรีนครินทร์  สาขาสยาม (เอ็มบีเคเซ็นเตอร์ ย้ายมาจาก สยามสแควร์)  สาขาบางกะปิ  สาขาเซ็นจูรี่  สาขาพญาไท  สาขาสามเสน  สาขาปิ่นเกล้า  สาขาวงเวียนใหญ่  สาขางามวงศ์วาน  สาขารังสิต  สาขาราชบุรี  สาขาสุพรรณบุรี  สาขาชลบุรี  สาขาสระบุรี  สาขาระยอง  สาขาอุดรธานี:  สาขาสกลนคร  สาขาขอนแก่น  สาขาร้อยเอ็ด  สาขานครราชสีมา  สาขาบุรีรัมย์  สาขาอุบลราชธานี  สาขาเชียงใหม่  สาขาเชียงราย  สาขาลำปาง  สาขาพิษณุโลก  สาขานครสวรรค์  สาขาหาดใหญ่  สาขาพัทลุง  สาขาตรัง  สาขานครศรีธรรมราช  สาขาภูเก็ต  สาขาสุราษฎร์ธานี
การประกวด หนุ่ม-สาว POP

การประกวด "หนุ่ม-สาว POP DA'VANCE" เป็นประเพณีการประกวดที่ดําเนินกันมาหลายปีในสถาบันกวดวิชาของดาว้องก์ ซึ่งผู้ได้รับตําแหน่ง คือ ผู้ที่ได้รับการโหวตจากเพื่อนร่วมรุ่นว่าเป็นคนที่พวกเค้าเห็นว่าน่ารัก และเหมาะสมกับตําแหน่ง โดยการประกวดนี้ แต่เดิมมีการประกวดปีละหลายรอบ เช่น ถ้ามีการเรียนรอบสด 3 รอบ ก็จะมีการประกวด 3 รอบในปีนั้น ต่อมาในปี พ.ศ. 2547 ได้มีการเปลี่ยนแปลงโดยจัดการประกวดปีละครั้ง ซึ่งจะจัดขึ้นในเดือนกรกฎาคม - กันยายน ต่อมาในปี พ.ศ. 2549 ได้มีการเปลี่ยนแปลงการจัดประกวด มาเป็น ปีละ 2 รอบ คือ รอบซัมเมอร์ และรอบปกติ จนมาถึงครั้งล่าสุดการประกวดหนุ่ม-สาว POP ได้เปลี่ยนรูปแบบใหม่ โดยแบ่งการออดิชั่นเป็น ออดิชั่นในเดือนตุลาคม และออดิชั่นรอบพิเศษ เพื่อประกวดต่อในรอบชิงชนะเลิศ ซึ่งจะจัดขึ้นในเดือนพฤษภาคม  ทั้งนี้ การประกวดหนุ่ม-สาว POP มีดารานักแสดงในวงการบันเทิงที่เคยติวหนังสือกับสถาบันกวดวิชาแห่งนี้ ได้เข้าร่วมประกวดด้วย อาทิ กันต์ กันตถาวร, คะนึงนิจ จักรสมิทธานนท์, เปรมณัช สุวรรณานนท์, พิมพ์ลดา ไชยปรีชาวิทย์, อาชว์ ไหลสกุล, อิสรีย์ นำพาเจริญ, ณัฐธยาน์ สุวรรณโรจน์, เกียรติยศ เกียรติสูงส่ง, ปิยะดา ตุรงคกุล, กิตติทัต จงฟุ้งเฟื่อง, วรรณรท สนธิไชย,  วรรณิศร เลาหมนตรี, นายแพทย์ คณวัฒน์ จันทรลาวัณย์, ลลิตา ไพศาล, นันทรัตน์ ชาวราษฎร์, ณัฏฐ์ศรุต ถาม์พรทองสุทธิ, เจษฎ์พิพัฒ ติละพรพัฒน์ และ โอบนิธิ วิวรรธนวรางค์ เป็นต้น
แหล่งข้อมูลอื่น

เว็บไซต์ทางการของดาว้องก์
สุดยอดนักกวดวิชาเมืองไทย เก็บถาวร 2008-04-07 ที่ เวย์แบ็กแมชชีน